Navodila, kako ukrepati v namestitvenih centrih in zdravstvenih ustanovah, ko imajo osebo s sumom na TB in kako bodo obravnavane osebe, ki bodo v stiku s kužnim TB bolnikom.

Osebi s sumom na TB je potrebno namestiti ustrezno kirurško masko, ki tesno pokritije  nos, usta in brado; oseba s sumom mora biti ločeno od ostalih oseb oz. vsi ki so v stiku s to osebo,  morajo nositi osebni respirator  (zaščitna maska FFP3 za zdravstvene delavce).  V zdravstveni ustanovi mora oseba s sumom čakati na pregled ločeno od ostalih bolnikov  - soba za izolacijo, prostor mora biti dobro zračen navzven; vsi zdravstveni delavci, ki tako osebo obravnavajo morajo nositi osebni respirator – zaščitno masko.  Po zaključku obravnave je potrebno prostore prezračiti navzven; cca 30 min; ostali ukrepi niso potrebni.

Oseba s sumom na TB, ki ima značilne simptome in znake tuberkuloze in ki ima na RTG pc vidne spremembe, ki so sumljive za TB, je potrebno takoj napotiti v ustrezno ustanovo, kjer se izvajajo vsi ukrepi aerogene izolacije in kjer bodo bolezen dokazali oz. izključili

V kolikor se kasneje pri osebi s sumom na TB dokaže kužna oblika pljučne TB, je  zdravnik ki tako osebo zdravi,  dolžan pridobiti podatke o vseh osebah, ki so bile v nezaščitenem stiku s TB bolnikom. Te osebe se obravnava kot kontakte; njihove podatke se posreduje Registru za TB, ki uredi pri  področnih pulmologih preglede teh oseb (cca 2 meseca po zadnjem nezaščitenem kontaktu).

V kolikor osebe, ki so  v stiku z bolnikom s kužno TB, nosijo ves čas ustrezne osebne respiratorje – t.i. zaščitne maske (FFP39 ), ne potrebujejo pregleda pri pulmologu, saj niso opredeljeni  kot kontakti.

Za dodatna vprašanja smo zdravstvenim delavcem in osebju v sprejemnih in namestitvenih centrih na voljo na  tel. št. 04 2569 287 (Oddelek za tuberkulozo).
